2019-10-15 @ 16:26 EEST
2015-07-01 @ 11:53 EEST
София. Средната месечна температура през август за равнините е между 21° и 24°, за високите полета – между 18° и 20°, а за планините – между 12° и 16°. Тази година се очаква средните температури да бъдат над нормата. Най-ниските температури през месеца ще бъдат между 13° и 18°, а най-високите – между 34° и 39°. Това съобщи за Агенция "Фокус" дежурният синоптик Марияна Попова от Националния институт по метеорология и хидрология към Българската академия на науките.
Месечната сума на валежите през август за равнините и високите полета е между 30 и 50 л/кв.м, за Черноморието – между 20 и 35 л/кв.м, а за планинските райони – от 50 до 80 л/кв.м. Тази година се очаква валежите да са под нормата. През повечето дни от месеца времето ще бъде предимно слънчево, сухо и горещо. В часовете около и след обяд ще се развива купеста облачност, но вероятността за валежи е малка. Дните с валеж ще са малко, а валежите ще са краткотрайни, с петнист характер. http://www.focus-news.net